stanford-oval/wikipedia huggingface dataset:
קוואסקי נינג'ה 500R

| --- | --- |

 מאפיינים כלליים
 יצרן:  קוואסקי
 שנות ייצור:  1987–2009
 סיווג:  אופנוע ספורט
 אורך:  2,096 מ"מ
 רוחב:  0.701 מטר
 גובה:  1,160 מ"מ
 משקל:  199 ק"ג
 מפרט טכני
 מנוע:  498 סמ"ק
קוואסקי GPZ500S
קוואסקי נינג'ה 500R - המוכר גם כ־GPZ500S (תחת שם זה שווק האופנוע בישראל) EX500 ,ZZ-R500 - הוא אופנוע בנפח 498 סמ"ק. דגם זה מיוצר על ידי קוואסקי מ-1987 עד 2009. אופנוע זה נחשב כאופנוע לרוכבי ספורט מתחילים, אך ביצועיו ניכרים. עיצוב האופנוע עודכן ב־1994 ונותר בעיקרו של דבר בלי שינוי מאז.
אף על פי שלאופנוע מראה ספורטיבי, הוא מציע מצב ישיבה זקוף, סטנדרטי יותר, עם נוחות וורסטיליות רבה יותר. האופנוע מעניק שילוב של ביצועים ומחיר נמוך, דבר שהפך אותו לאהוב בקרב רוכבים חדשים ורוכבים מנוסים בעלי תקציב נמוך.
בהינתן שהאופנוע היה האופנוע הנמכר ביותר של קוואסקי מספר שנים, הוא הפך להיות פלטפורמה פופולרית למרוצי כביש, עם חלקי חילוף זמינים וזולים.
שילדת ה-GPZ בנויה בתצורת עריסת פלדה. המנוע שמפיק הספק של 59.1 כוחות סוס הוא בעל שני צילינדרים לרוחב והזנת דלק בעזרת זוג מאיידים. למנוע משודכת תיבת הילוכים ידנית בעלת שישה הילוכים והעברת הכוח מתבצעת באמצעות שרשרת. מהירותו המרבית של האופנוע 180 קילומטר לשעה וזמן התאוצה מעמידה ל-100 קילומטר לשעה הוא 3.76 שניות.
גרסאות מעט שונות של מנוע ה-GPZ, בעלות הספק נמוך יותר, שימשו בדגמים אחרים של קוואסקי כגון ER-5 (אופנוע כביש עירום ובעל רכיבים בסיסיים), KLE500 (אופנוע דו שימושי) ו-EN500 (אופנוע קאסטום).
נתונים טכניים

| דגם | 500R (מודל שנת 2009) |
| --- | --- |
שנה: 2009-1987
מנוע: 4 פעימות, 2 צילינדרים מקבילי, קירור נוזלי
נפח: 498 סמ"ק
הספק: 59.1 כ"ס
קוטר קדח/מהלך בוכנה: 58/74 מ"מ
יחס דחיסה: 10.8:1
הילוכים: 6
אורך: 2,096 מ"מ
משקל: 199 ק"ג
מכל דלק: 15.9 ליטר
בסיס גלגלים: 1,435 מ"מ
גובה מושב: 775 מ"מ
צמיג קדמי: 110/70-17
צמיג אחורי: 130/70-17
לקריאה נוספת

Kawasaki EX500 (GPZ500S)'87 to '99, ER500 (ER-5) '97 to '99, ISBN 1859605621
פרנק קונגולזי

| --- | --- |

 משתמשים:  הרפובליקה הדמוקרטית של קונגו הרפובליקה הדמוקרטית של קונגו
 סמל:  FC
 ISO 4217:  CDF 
 יחידות משנה
 1/100:  סנטמיס
 מטבעות ושטרות
 שטרות בשימוש:  1, 5, 10, 20 ו-50 סנטמיס 1, 5, 10, 20, 50, 100, 200, 500, 1,000, 2,000, 5,000, 10,000 ו-20,000 פרנק
 בנק מרכזי
 אינפלציה:  41.5%
 בנק מרכזי:  הבנק המרכזי של הרפובליקה הדמוקרטית של קונגו 
 → new zaire 
 
הפרנק הקונגולזי הוא ההילך החוקי של הרפובליקה הדמוקרטית של קונגו (לשעבר - זאיר) מאז 1998.
מאז שקונגו קיבלה את עצמאותה מבלגיה ב-1960 ועד 1967, המטבע שהיה בשימוש נקרא 'פרנק' (והיה מחולק ל-100 סנטימים, כמו הפרנק הבלגי). ב-1967 הוחלף הפרנק בזאיר (Zaire), ביחס של 1000 פרנק לזאיר אחד. הזאיר היה בשימוש עד ל-1993 שעה שאינפלציה קשה אילצה את המדינה להחליף אותו בזאיר חדש, ביחס של 1 לשלושה מיליון. ב-1998, בעקבות שינוי שמה של המדינה מ'זאיר' ל'קונגו', הוחלף המטבע שוב: הזאיר החדש הוחלף, ביחס של אחד למאה אלף, בפרנק.
צביקה לוי

| --- | --- |
 
 לידה:  13 בינואר 1948 גבת, פלשתינה (א"י)
 פטירה:  29 בדצמבר 2018 (בגיל 70) מחוז הצפון, ישראל 
 מדינה:  ישראל ישראל
 פרסים והוקרה:  פרס ישראל (2017) 
 
צבי (צביקה) לוי (13 בינואר 1948 - 29 בדצמבר 2018) היה פעיל חברתי ישראלי שכונה "אבי החיילים הבודדים". חתן פרס ישראל למפעל חיים לשנת ה'תשע"ז (2017).
ביוגרפיה

לוי נולד ב-13 בינואר 1948 בקיבוץ גבת בעמק יזרעאל ומשפחתו הייתה בין מקימי קיבוץ יפעת הסמוך, שם הוא גר עד למותו. אביו היה מקווקז ואמו הייתה מפולין. עם גיוסו לצה"ל התנדב לוי לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר ולחם במלחמת ההתשה. בשירות המילואים שירת לוי כלוחם וכרב-סמל פלוגתי בגדוד 697 שבעוצבת חצי האש. במהלך מלחמת לבנון הראשונה הוענקה לו דרגת קצונה מבלי שעבר קורס קצינים על אומץ הלב שגילה תחת אש. בהמשך, בשל תפקידו כאחראי על החיילים הבודדים בתנועה הקיבוצית, הועלה בדרגה לסגן-אלוף. בשנת 2016 קיבל דרגת ייצוג אלוף-משנה.
ביוגרפיה > פעילותו ההתנדבותית

בשנת 1983, לאחר מות בתו עופרי, קיבל על עצמו בהתנדבות, בעצת הרמטכ"ל רפאל איתן, לאסוף בחורים מעיירות פיתוח שקיבלו פטור מהצבא, ולעזור להם להתגייס. התנדבות זו נעשתה במקביל לעבודתו של לוי בגידולי שדה בקיבוץ. בדצמבר 1994 נתמנה על ידי ראש אכ"א יורם יאיר (יה־יה), לנהל את פרויקט חיילים בודדים בצבא.
לוי כונה "האבא של החיילים הבודדים" בזכות עשייתו רבת השנים למען אלפי חיילים מחוסרי אמצעים וטיפול במשפחות השכולות מטעם התנועה הקיבוצית. הוא היה ממונה על התיאום והקישור בין התנועה הקיבוצית לבין צה"ל בכל נושא ההלנה והטיפול בחיילים הבודדים, הפנייתם למשפחות מאמצות בקיבוצים, מעקב אחר היקלטותם ומתן מענה לכל בקשה ומצוקה שלהם.
ביוגרפיה > חיים אישיים

בקיבוץ יפעת הכיר לוי את נעמי, ילדת חוץ מקריית טבעון, שסייעה לו בפעילותו ההתנדבותית. הם התחתנו בשנת 1974, ונולדו להם חמישה ילדים.
ב-1981 נפטרה בתו עפרי בת השמונה החודשים ממוות בעריסה.
בשנת 2016 חלה לוי בניוון שרירים (ALS). גם לאחר שחלה, המשיך לבקר בהתנדבות משפחות וחיילים בודדים.
ב-29 בדצמבר 2018 נפטר כתוצאה מהמחלה ונקבר בקיבוץ יפעת.
הערות שוליים

↑  עדי חשמונאי, "ארוץ למען החיילים הבודדים" באתר ישראל היום, 18 בדצמבר 2017
↑  דני ברנר, כולם היו בניו, ישראל היום, 29 בספטמבר 2010
↑    ענת מידן, "לפני המחלה עבדתי 16 שעות ביום, נתתי את כולי לחיילים, וזה היה אושר. עכשיו אני לא יכול לזוז, אבל כל הזמן חושב איפה אני עוד יכול לעזור", באתר "ידיעות אחרונות", 17 בנובמבר 2016
↑  אלי אשכנזי‏, "לא מפסיק לבכות": זוכה פרס ישראל שהקדיש את חייו לחיילים בודדים, באתר וואלה, 17 במרץ 2017
↑  הלך לעולמו צביקה לוי, "אבי החיילים הבודדים" וחתן פרס ישראל, באתר ynet, 29 בדצמבר 2018
| --- | --- |
בקרת זהויות :  NLI: 987007498840605171  VIAF: 308256492   WorldCat (עם VIAF): 308256492
צליל סלע

ערך זה עוסק במתמטיקאי. אם התכוונתם לדוגמנית ישראלית, ראו .
| --- | --- |

פרופ' צליל סלע
 לידה:  3 במאי 1965 (בן 59)
 ענף מדעי:  מתמטיקה
 מקום מגורים:  ישראל
 מקום לימודים:  האוניברסיטה העברית בירושלים 
 מנחה לדוקטורט:  אליהו ריפס 
 מוסדות:  האוניברסיטה העברית בירושלים 
 תלמידי דוקטורט:  קלואי פרין, Javier de la Nuez Gonz'ales, אינה בומגין 
 פרסים והוקרה:  פרס קארפ (2008)  פרס ארדש (2003)  פרס ביטחון ישראל (1986) 
 בן או בת זוג:  שגית בלומרוזן-סלע 
 מספר צאצאים:  3 
 www.ma.huji.ac.il/~zlil/
 תרומות עיקריות
 מחקרים בתחום תורת החבורות הגאומטרית
 
צליל סלע (נולד ב-3 במאי 1965) הוא מתמטיקאי ישראלי העוסק בתורת החבורות הגאומטרית. הוא נודע בשל הפתרון להשערת טרסקי על השקילות האלמנטרית של חבורות חופשיות נוצרות סופית, ובשל הפתרון לבעיית האיזומורפיות של חבורות היפרבוליות חסרות פיתול.
קורות חיים

סלע שירת ביחידה 8200 ובשנת 1986 הוענק לו פרס ביטחון ישראל. בשנת 1991 זכה במלגת רוטשילד לחוקרים צעירים מצטיינים.
בשנת 1991 סיים את לימודי הדוקטורט באוניברסיטה העברית בירושלים, בהנחייתו של פרופ' אליהו ריפס. לאחר מכן היה מרצה באוניברסיטת קולומביה ומאז הוא פרופסור למתמטיקה באוניברסיטה העברית.
סלע נשוי לשגית בלומרוזן-סלע ואב לשלושה, הוא מתגורר בירושלים.
עבודתו המתמטית

עבודתו החשובה הראשונה של סלע עסקה בבעיית האיזומורפיזם לחבורות היפרבוליות חסרות פיתול. בעבודה זו השתמש בכלים של פעולת חבורה על עצים ממשיים שפיתח ריפס. הפתרון שמצא סלע לבעיית האיזומורפיזם סיפק נציגים קנוניים לאיברים בחבורות היפרבוליות; סלע וריפס פרסמו מאמר המראה את קיומם של אלה ב-1995.
בעזרת הנציגים הקנוניים הצליחו סלע וריפס להראות שאפשר לפתור מערכות סופיות של משוואות בחבורות היפרבוליות חסרות פיתול, באופן אלגוריתמי. ההוכחה מבוססת על רדוקציה של הבעיה לפתרון משוואות בחבורה חופשית, שבה אפשר להפעיל את אלגוריתם מאקאנין-רזבורוב.
הכלים שסלע פיתח איפשרו לו להוכיח שכל חבורה היפרבולית נוצרת סופית מקיימת את תכונת הופף.
בראשית שנות האלפיים פתר סלע את השערת טרסקי, שלפיה כל החבורות החופשיות הלא-אבליות הנוצרות סופית הן שקולות-אלמנטרית, כלומר, יש להן אותה תורה מסדר ראשון. סלע המשיך וחישב את התורה מסדר ראשון של חבורות היפרבוליות חסרות פיתול כלליות, ואפיין את אלו שהן שקולות-אלמנטרית לחבורה נתונה מסוג זה. בפרט,
יוצא מהעבודה שאם חבורה נוצרת סופית שקולה אלמנטרית לחבורה היפרבולית, אז היא היפרבולית בעצמה.
עבודתו של סלע על תורות מסדר ראשון של חבורות היפרבוליות השפיעה במידה משמעותית על התפתחותה של תורת החבורות הגאומטרית, במיוחד בכך שעוררה מחקר של חבורות גבול ושל חבורות היפרבוליות יחסית.
פרסים והערכה

סלע היה מרצה מוזמן בקונגרס הבינלאומי של המתמטיקאים בשנת 2002
. בנוסף לכך זכה ב:
פרס ארדש לשנת 2003.
מלגת סלואן בשנת 2006
פרס קרול קארפ לשנת 2008, על פתרונה של השערת טרסקי ועל פיתוח קשרים חדשים בין תורת המודלים לתורת החבורות הגאומטרית.
הערות שוליים

↑  Z. Sela. The isomorphism problem for hyperbolic groups. I. Annals of Mathematics (2), vol. 141 (1995), no. 2, pp. 217–283.
↑  Z. Sela, and E. Rips. Canonical representatives and equations in hyperbolic groups, Inventiones Mathematicae vol. 120  (1995), no. 3, pp. 489–512
↑  Frédéric Paulin.
Sur la théorie élémentaire des groupes libres (d'après Sela). Astérisque No. 294 (2004), pp. 63–402
↑  Z. Sela. Diophantine geometry over groups and the elementary theory of free and hyperbolic groups. Proceedings of the International Congress of Mathematicians, Vol. II (Beijing, 2002), pp. 87 92, Higher Ed. Press, Beijing, 2002. ISBN 7-04-008690-5
| --- | --- |
בקרת זהויות :  NLI: 987007394132005171  MGP: 118496  VIAF: 2567153289955132770000   WorldCat (עם VIAF): 2567153289955132770000
קאפקייק

| --- | --- |

 
 מאכלים
 סוג:  עוגה 
 מוצא:  ארצות הברית 
 מרכיבים עיקריים:  חמאה, קמח, סוכר, ביצה, התפחה 
 
קאפקייקס
קאפקייק (באנגלית: cupcake; לפי האקדמיה ללשון העברית: עוּגוֹנִית) הוא וריאציה של המאפין המתאפיינת בבלילה של עוגה בחושה ללא תוספות, לעומת המאפין הרגיל שעשוי מבצק הקרוב יותר ללחם ומכיל תוספות. כמו כן, הקאפקייק מזוגג ומקושט, מוגש בגביע נייר, ולרוב קטן יותר בגודלו.
הערות שוליים

↑  אושרו מילים בשימוש כללי מתחום קרבת המשפחה (תשע"ה, 2014), באתר האקדמיה ללשון העברית, ‏15 בדצמבר 2014
↑  קאפקייק, באתר האקדמיה ללשון העברית, ‏20 במאי 2015
| --- | --- |
בקרת זהויות :  NLI: 987007549652705171  NKC: ph873523 
ערך זה הוא קצרמרבנושא מזון. אתם מוזמנים לתרום לוויקיפדיה ו.
קאפקום

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בטוקיו (18 באוקטובר 2000–9697) 
 מייסדים:  Kenzō Tsujimoto 
 תקופת הפעילות:  30 במאי 1979 – הווה (45 שנים)
 חברות בנות:  קאפקום ונקובר  Capcom Production Studio 5  Capcom Production Studio 3 
 מיקום המטה:  Chūō-ku 
 ענפי תעשייה:  משחקי וידאו   משחקי ארקייד
 מוצרים עיקריים:  סטריט פייטר   מגה מן (סדרת דגל)   רזידנט איוול
 הכנסות:  783,200,000 דולר אמריקאי (נכון ל־2020) 
 רווח תפעולי:  219,100,000 דולר אמריקאי (נכון ל־2020) 
 רווח:  148,700,000 דולר אמריקאי (נכון ל־2020) 
 עובדים:  2,832 (2019)
  
 אתר קאפקום העולמי
 
קאפקום (ביפנית: 株式会社カプコン, באנגלית: Capcom) היא חברת פיתוח והפצת משחקי וידאו יפנית. החברה ידועה ביצירת זיכיונות מוצלחים ורבי-מכר כגון מגה מן, מונסטר האנטר, Devil May Cry, Resident Evil וסטריט פייטר. קאפקום נוסדה בשנת 1983, והפכה למפעל בינלאומי עם סניפים וחברות-בת באמריקה הצפונית, באירופה ובמזרח אסיה.
המשחקים

קאפקום יצרה את זיכיון "סטריט פייטר" בשנת 1987. סדרה זו היא בין הסדרות הידועות ביותר בסוגת משחקי הלחימה, ומכרה למעלה מ-30 מיליון יחידות. באותה שנה יצרה החברה את סדרת "מגה מן". סדרה זו, שאף היא מכרה למעלה מ-30 מיליון יחידות, משמשת כזיכיון הדגל של קאפקום.
החברה פיתחה את הכותר הראשון בסדרת האימה "Resident Evil" בשנת 1996. סדרה זו נחלה הצלחה רבה, ומכרה כמעט 50 מיליון יחידות. לאחר שעבדה על הכותר השלישי בסדרת "Resident Evil" החלה קאפקום לעבוד על המשחק הרביעי לקונסולת פלייסטיישן 2. משחק זה היה שונה מאוד מקודמיו, וקאפקום החליטה להעביר את המשחק לסדרה חדשה בשם "Devil May Cry". כן החלה קאפקום את סדרת "Monster Hunter" בשנת 2004. המשחקים מכרו למעלה מ-20 מיליון יחידות עבור מגוון רחב של קונסולות.
כן יצרה החברה גם את סדרת הרומנים החזותיים "Ace Attorney" בשנת 2001, עם צאתו של המשחק "Phoenix Wright: Ace Attorney". סדרה זו נחלה מעט הצלחה בקרב מעריצים ומכרה למעלה מ-6 מיליון עותקים מכל כותר.
קוואסקי נינג'ה ZX-14

| --- | --- |

 מאפיינים כלליים
 יצרן:  קוואסקי
 שנות ייצור:  2006 -
 מודל קודם:  קוואסקי נינג'ה ZX-12R
 סיווג:  אופנוע ספורט
 אורך:  2,170 מ"מ
 רוחב:  0.759 מטר
 גובה:  1.171 מטר
 משקל:  220 ק"ג / 220 ק"ג
 מפרט טכני
 מנוע:  1,352 סמ"ק / 1,441 סמ"ק
הדגם השני, ZX-14R, כפי שהוצג בתערוכת טוקיו 2011
קוואסקי נינג'ה ZX-14, או ZZR1400 הוא אופנוע ספורט שהוצג על ידי חברת קוואסקי בשנת 2006 כמחליפו של ה-ZX-12R. האופנוע הוצג כאופנוע הספורט החזק ביותר בעולם עם מנוע בנפח של 1,352 סמ"ק ובשנת הדגם 2012 הוגדל ל-1,441 סמ"ק. עד לשנת 2007 היה זה האופנוע המהיר בעולם בייצור סדרתי. המהירות המרבית של האופנוע מוגבל אלקטרונית ל-300 קמ"ש, בעקבות הסכם בין חברות האופנועים היפניות לאירופאיות שנועד להגביל את המהירות המרבית.
ZX-14R

בשנת 2012 זכה הדגם לשדרוג משמעותי, שם האופנוע שונה ל-ZX-14R (השם ZZR1400 נשמר באזורים בהם נקרא כך), המנוע עבר שיפור משמעותי והוגדל ב-90 סמ"ק לנפח של 1,441 סמ"ק. שינויים נוספים שהוכנסו לדגם היו הכנסת בוכנות קלות יותר, גופי מצערת גדולים יותר, מעברי פליטה רחבים יותר, הכנסת מערבת ABS ושיפור של 8% בפליטת מזהמים.
נתונים טכניים

| דגם | ZX-14 | ZX-14R |
| --- | --- | --- |
| שנה | 2011-2006 | 2012 - |
מנוע: 4 פעימות, 4 צילינדרים רוחבי, קירור נוזלי
| נפח | 1,352 סמ"ק | 1,441 סמ"ק |
| הספק | 200 כ"ס ב-13,500 סל"ד | 200 כ"ס ב-10,000 סל"ד |
| קוטר קדח/מהלך בוכנה | 61/84 מ"מ | 65/84 מ"מ |
| יחס דחיסה | 12.0:1 | 12.3:1 |
הילוכים: 6
אורך: 2,170 מ"מ
משקל: 220 ק"ג
מכל דלק: 22 ליטר
| בסיס גלגלים | 1,460 מ"מ | 1,480 מ"מ |
גובה מושב: 800 מ"מ
צמיג קדמי: 120/70-17
צמיג אחורי: 190/50-17
בלם קדמי: דיסק כפול 310 מ"מ חצי צף
בלם אחורי: דיסק בודד 250 מ"מ
הערות שוליים

↑  כתבה באתר פול גז
פעם בגליל - מבט מוזיקלי

"פעם בגליל - מבט מוזיקלי" הוא אלבום האולפן השישי של הזמר הישראלי אלון אולארצ'יק. את האלבום הוציאה לאור בשנת 2002 חברת התקליטים NMC בפורמט תקליטור בלבד בקטלוג 20618-2. כל רצועות האלבום, פרט ל"בואי נגיד שאני שלך", הן אינסטרומנטליות.
רשימת רצועות

| מס' | שם | משך |
| --- | --- | --- |
| 1. | בגליל  | 8:50 |
| 2. | כמעט חצות  | 8:03 |
| 3. | משהו קשה  | 8:18 |
| 4. | דיבור בגליל-חלק א'  | 0:26 |
| 5. | איפה השמש  | 6:51 |
| 6. | דיבור בגליל-חלק ב'  | 0:37 |
| 7. | עוד מעט גשם  | 6:30 |
| 8. | אלכוהול  | 6:46 |
| 9. | עלי באבא משי  | 9:48 |
| 10. | סמבה עמק  | 10:37 |
| 11. | בואי נגיד שאני שלך  | 6:15 |
| משך כולל: | משך כולל: | 73:07 |
קרדיטים

ברק חנוך – גיטרה אקוסטית
אבי יפרח – גיטרה בס
שי וצר – תופים
אלון אולארצ'יק – גיטרה, פסנתר
אמיר גבירצמן – סקסופון
אבי ליבוביץ' – טרומבון
הערות שוליים

↑  Alon Oleartchik – פעם בגליל - מבט מוזיקלי, דיסקוגס
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
צביקה קליין

| --- | --- |

 לידה:  13 בדצמבר 1982 (בן 41) שיקגו, ארצות הברית 
 מדינה:  ישראל ישראל
 קישורים חיצוניים
 פייסבוק:  zvikaklein
 טוויטר:  ZvikaKlein
 
צביקה (צבי) מיכאל קליין (באנגלית: Zvika Klein; נולד ב-13 בדצמבר 1982) הוא העורך הראשי של עיתון הג'רוזלם פוסט. עיתונאי ופרשן ישראלי-אמריקאי. כמו כן הוא פעיל חברתי בתחום של יחסי ישראל יהדות ארצות הברית, בתחום העלייה והקליטה וכתב לענייני העולם היהודי בעיתונים מעריב וג׳רוזלם פוסט. לפני כן סיקר את התחום במשך עשור בעיתון מקור ראשון.
בעקבות עבודתו, זכה בשלושה פרסי עיתונות ואף משמש כדובר ופרשן בכנסים ובתקשורת סביב נושאים אלה.
קליין שימש כיועץ בבית הנשיא לנושא יהדות התפוצות.
ביוגרפיה

קליין נולד בשיקגו שבארצות הברית, לצ'ארלס ולבוורלי קליין. לצביקה קליין אח, אבי, ואחות, דינה. הוריו גדלו והתחנכו בתנועת בני עקיבא בשיקגו, ובעקבות כך הפכו מחוברים לציונות ואף החליטו לבסוף לעלות לישראל. קליין עלה לישראל עם משפחתו כילד, בשנת 1985. היה פעיל אף הוא בבני עקיבא כמדריך.
שירת בצה"ל כמייסד וראש דסק תקשורת דתית-חרדית בחטיבת דובר צה"ל.
הוא בעל תואר ראשון במדעי החברה והרוח מהאוניברסיטה הפתוחה.
קריירה מקצועית

בין השנים 2005-2006, שימש קליין כשליח הסוכנות היהודית ובני עקיבא העולמית לדרום פלורידה. לאחר מכן, כיהן כמנהל פרויקט שליחי "בן עמי" בהסתדרות הציונית העולמית, בשנים 2006-2009.
במקביל, כיהן כדובר תנועת בני עקיבא העולמית, עד לשנת 2011.
בין השנים 2011-2022 שימש ככתב וכפרשן לענייני העולם היהודי, עלייה וקליטה בעיתון "מקור ראשון".
בין השנים 2012 ל-2014 כיהן גם כעורך ראשי של ערוץ "nrg יהדות" וכתב לענייני העולם היהודי, עלייה וקליטה בעיתון "מעריב".
בשנת 2012 היה מהעיתונאים הראשונים שהגיעו לזירת הפיגוע בבית הספר היהודי "אוצר התורה" בטולוז, וסיקר את ההפגנות הקטלניות בכיכר "מיידן" שבקייב אוקראינה, סביב חילופי השלטון.
בשנת 2014 היה העורך הראשי של תוכנית הטלוויזיה "היהודי הגולש" בהגשתו של גיל קופטש בערוץ 20.
שימש בשנים 2018–2019 כמנהל קהילת בוגרי תוכנית "קומיוניטי" למובילי דעת קהל ישראליים בנושא התפוצות – בבית הנשיא.
החל מפברואר 2022 משמש כפרשן וכתב לענייני העולם היהודי בעיתונים ג׳רוזלם פוסט ומעריב.
ב-8 באוגוסט 2023 מונה לסגן העורך הראשי של הג'רוזלם פוסט.
בדצמבר 2023 מונה לעורך הראשי של הג'רוזלם פוסט.
קריירה מקצועית > פרסים והוקרה

במסגרת עבודתו, זכה קליין לפרסים רבים, ובהם:
חתן פרס עיתונות של בני ברית לשנת 2013, למצוינות בסיקור התפוצות בתקשורת הישראלית.
חתן פרס סמולר-ג'וינט לעיתונות לשנת 2014. ועדת השיפוט קבעה כי "עבודתו הענפה של צביקה קליין מביאה לקהל מגוון רחב של היבטים, הבונים מארג מרשים ויוצא דופן של סיקור תקשורתי אינטליגנטי וחשוב הפונה לקהלים רבים ושונים, המציף את המורכבות של נושא היהדות הגלובלית והקשר בין הקהילות היהודיות ברחבי העולם וישראל".
איש השנה בתקשורת של ארגון "ישראל שלי" לשנת 2018, על סדרת הראיונות "קרובים רחוקים" על יחסי ישראל-יהדות ארצות הברית.
נבחר לאחד מ-100 האנשים המשפיעים בצורה חיובית על העולם היהודי בשנת 2015 מטעם אתר החדשות היהודי-אמריקני "אלגמיינר"
המרכז העולמי של בני ברית זיכה את קליין בפרס לעיתונאות למצוינות בסקירת התפוצות בתקשורת הישראלית לשנת 2019 על שם וולף והילדה מטסדורף ז"ל
קריירה מקצועית > פרסומים נבחרים

צביקה קליין, קללות, מבטים ויריקות: 10 שעות בפריז עם כיפה, באתר nrg‏, 15 בפברואר 2015 – ימים ספורים אחרי הפיגוע ב"היפר כשר" בפריז, צילם קליין סרטון עם מצלמה נסתרת, אז צעד ברחובות פרי ופרבריה עם כיפה וציצית. הוא ספג קללות, איומים ויריקות מצד מקומיים. הסרטון, שעלה לאתר nrg הפך תוך שעות ספורות לוויראלי, ולו יותר מ-5 מיליון צפיות ביו טיוב בלבד, ואזכורים בעיתונות העולמית.
סדרת הראיונות "קרובים רחוקים" בעיתון מקור ראשון, שעסקה ביחסי ישראל יהדות ארצות הברית - במשך חצי שנה ראיין קליין 23 בכירים ישראליים ויהודיים מארצות הברית ודן עימם במהות היחסים.
חיים אישיים

קליין נישא בשנת 2014 לאביטל טקל ולזוג שלושה ילדים. המשפחה גרה באפרת. גיסו הוא העיתונאי יהודה שלזינגר.
הערות שוליים

↑  וואלה ברנז'ה‏, הכירו את צביקה קליין, באתר וואלה, 27 באפריל 2017
↑  מבחר כתבות שפרסם צביקה קליין, באתר מקור ראשון
↑  מבחר כתבות מאת צביקה קליין, באתר חדשות מחלקה ראשונה
↑  מבחר כתבות באתר העין השביעית
↑  חדשות כיפה, ‏העיתונאי הדתי בג'וב חדש בבית הנשיא,  באתר כיפה, 26 בדצמבר 2018
↑  על צביקה קליין, באתר מאיר קוטלר
↑  שינויים בצמרת: בראש העיתון היומי סרוג מאפרת, באתר כיפה, ‏2023-12-13
↑  אלעד רותם, ‏צביקה קליין זכה בפרס "בני ברית" על סיקור הקהילות היהודיות בחו"ל,  באתר כיפה, 11 בפברואר, 2019
↑  זוכי פרס סמולר-ג'וינט 2014: יניב פוהורילס (גלובס) וצביקה קליין (מקור ראשון ומעריב), באתר ג'וינט, 05/10/2014
↑  צביקה קליין נבחר כאיש השנה 2018, באתר ישראל שלי
↑  nrg חדשות, מתוך 100 המשפיעים על העולם היהודי: כתב nrg, באתר nrg
↑  כבוד: אנטוניה ימין וצביקה קליין יקבלו את פרס בני ברית, באתר אייס, 4 באפריל 2019
↑    צביקה קליין, ‏ימין. חזקה., בעיתון מקור ראשון, 17 באפריל 2019
↑  ‏Watch: What happened when a Jewish man walked around Paris for 10 hours, באתר וושינגטון פוסט (באנגלית)
↑  ‏Shocking hidden camera footage shows Jew being spat at, called a 'dog' and threatened as he walks the streets of Paris, באתר dailymail (באנגלית)
↑  ‏VIDEO. 10 heures avec une kippa dans Paris: un reporter à l'épreuve de l'antisémitisme, באתר lexpress (בצרפתית)
↑  ‏70 Sekunden Antisemitismus, באתר spiegel (בגרמנית)
| --- | --- |
בקרת זהויות :  NLI: 987007415297405171  VIAF: 410152742944627730906   WorldCat (עם VIAF): 410152742944627730906
צבי ספיקי

| צבי ספיקי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צבאיים
שבט:: אנטילופות ערבה
סוג:: צבי
מין:: צבי ספיקי
שם מדעי
 Gazella spekei ‏בליית, 1863
תחום תפוצה


צבי ספיקי (שם מדעי: Gazella spekei), הוא מין אנטילופה קטנה יחסית בסוג צבי, האנדמי לקרן אפריקה ומצוי בסכנת הכחדה. הוא תואר לראשונה בשנת 1863. מבחינה חיצונית הוא דומה מאוד לצבי קיווייה, ומבחינה גנטית קרוב בעיקר לצבי מצוי, צבי הנגב וצבי הודי. יש לו חפיפה בתפוצה עם צבי קלארק, צבי סומרינג וצבי ג'ירפי. צבי ספיקי ניתן לזיהוי בקלות על ידי הבלוטה הייחודית שלו באף כדלקמן, והוא אחד הצבאים הקטנים ביותר.
שמו המדעי של צבי ספיקי נגזר מערבית ולטינית כדלהלן: "Gazella" - מקורו בשם הערבי "ע'זאל" שבו מכונה הצבי, ופירושו הוא "עז פראי". "spekei" - הוא על שם מגלהו ג'ון הנינג ספיק שהיה חוקר ארצות בריטי (1864-1827. כנ"ל לגבי שמו הרשמי). כיונק המצוי במדינות קרן אפריקה, המספרים של צביי ספיקי יורדים במהירות בשל ציד ואובדן בית גידול נרחב, כמו גם מעשרות סכסוכים צבאיים הנמשכים מזה 20 שנה.
תפוצה ובית גידול

צבי ספיקי אנדמי למזרח קרן אפריקה. הוא מצוי במחוזות סומליה: גולגוד, מודוג, ושאבלה-דקסה וכן במחוזות של הישויות הבלתי מוכרות פונטלנד (ברי ונוגאל) וסומלילנד (סאנאג, סול וטוגדייר). הוא מצוי גם במספרים פחותים במדינת סומאלי האתיופית. הנוכחות שלו במדינה האחרונה מוטלת בספק זמן רב בשל ציד חמור, וסביר להניח שהוא כבר נכחד שם. הגבול הצפוני שלו הוא באזור ההררי של גבעות ג'וליס, בעוד שהגבול הדרומי נקבע על ידי לחץ הציד.
בית הגידול של הצבי הספיקי הוא בעיקר מרעה-מישורי צחיח למחצה, מרעה מדברי וסוואנה נמוכה, כמו גם אזורים עם שיחים גמדיים, חורשים דלילים, ואפילו סמוך לחופים. הוא מצוי בגבהים נמוכים של 100–200 מטר מעל פני הים בדרך כלל, אך באזורים מסוימים בצפון הוא נמצא גם על מורדות הרמה האתיופית בגובה של 1,500-500 מטר. הטמפרטורות בתחומי מחייתו 20–40 מעלות, וכמות המשקעים הממוצעת היא 25–250 מילימטר לשנה.
אקולוגיה ומחזור חיים

כמו רוב היונקים החיים בסביבה חמה ויבשה, צביי ספיקי פעילים בעיקר בשעות הבוקר המוקדמות ושעות הערב המאוחרות - שאז הטמפרטורה קרירה יחסית. את השעות החמות של היום הם מבלים במנוחה באזורים מוצלים. תזונתם של צביי ספיקי מבוססת על עשבים, עשבי תיבול, שיחים, דשא, וצמחים בשרניים מדברים המצויים בבית גידולם. את מרבית הלחות הנדרשת לקיומם צביי ספיקי מקבלים ממזונם, ולעיתים קרובות הם יכולים לשרוד במשך זמן רב ללא מים - מה שמהווה הסתגלות שימושית לסביבה היבשה שלהם. בזמן המרעה יש זקיף אחד שתפקידו לתור אחר סכנות, ובמקרה של הבחנה בטורף הוא נותן כאמור עיטוש-נחירה חזק מהשקיק שבאף. 
כאשר הצבי נרדף או נרגש, הוא פותח בריצת "פרונק" המהווה שילוב של ריצה, ניתור וקפיצה.
הטורפים ההיסטוריים של צביי ספיקי בוגרים הם אריות, נמרים אפריקנים, צבועים נקודים, זאבים טלואים ופיתונים, והעופרים נטרפים גם על ידי תנים, קרקלים, וסרוואלים. עם זאת, מרבית הטורפים הגדולים נעלמו מרחבי סומליה, כך שהטורפים העיקריים לבוגרים הם צבועים ופיתונים.
צביי ספיקי הם בעלי חיים חברתיים. הם חיים בקבוצות קטנות של 5 עד 12 פרטים. כאשר יש שפע של משאבי טבע, הקבוצות הקטנות האלה עשויות להתמזג לתוך עדרים של עד 20 צבאים. ישנם שני סוגי עדר טיפוסיים: 1) עדר המורכב מזכר בוגר עם הרמון של נקבות וצאצאיהן, והנקבות הן אלו שקובעות את מסלול ההליכה למקומות מרעה. הזכר הדומיננטי נמצא תמיד בתנועה כדי לשמור על הרמונו ועל גבולות הטווח של שטחו, המשתרע על כ-2 קילומטרים רבועים. הוא מסמן את שטחו בצואה ושתן, ובתקופות מסוימות גם על ידי הפרשות מבלוטות הריח שמתחת לעיניים. 2) עדר המורכב מזכרים בוגרים וצעירים שלא הצליחו לתפוס לעצמם שטח. השטחים נשמרים בדרך כלל לאורך השנה עד חודש מאי, ואז בשל נוכחות מסיבית של זבובים נושכים בתקופה זאת, הצבאים פותחים בנדידה לאזורי החופים או דיונות חול שבהם הרוחות החזקות מפזרות את הזבובים. נדידות בהיקף קטן מתרחשות גם כאשר יש מחסור בצמחייה.
עונת הרבייה היא בחודשי דצמבר וינואר, וההמלטות מתרחשות בחודשי מאי או יוני. ההריון נמשך 6–7 חודשים, לאחריהם נולד עופר יחיד במשקל קילו וחצי. העופר שוהה בימיו הראשונים חבוי בצמחייה הדלילה ללא תנועה כדי להיות מוגן משלל טורפים, ואימו הנמצאת בקרבת מקום מגיעה אליו מספר פעמים כדי להניקו. העופר נגמל לאחר 2–3 חודשים, ומגיע לבגרות לאחר 9 חודשים לנקבות ו-18 חודשים לזכרים.
תוחלת החיים של צבי ספיקי היא כ-12 שנים.